2013.gada .janvārī Noteikumi Nr.

Rīgā (prot. Nr. .§)

**Noteikumi par zinātniskiem mērķiem izmantojamo dzīvnieku aizsardzību**

# Izdoti saskaņā ar

Dzīvnieku aizsardzības likuma

10.panta 4.punktu un 24.2 pantu

**I. Vispārīgie jautājumi**

1. Noteikumi nosaka:

1.1. izmēģinājumu dzīvnieku audzētāja, piegādātāja un lietotāja reģistrācijas un tās anulēšanas kārtību;

1.2. prasības izmēģinājumu dzīvnieku audzētājiem, piegādātājiem un lietotājiem;

1.3. kārtību, kādā par izmēģinājuma projektu atbildīgajai personai izsniedz un anulē izmēģinājuma projekta atļauju;

1.4. kārtību, kādā izsniedz, groza, atjauno un anulē izmēģinājuma projekta atļauju;

1.5. labturības prasības izmēģinājumu dzīvnieka iegūšanai, apzīmēšanai, audzēšanai, turēšanai, kopšanai, piegādei, izmantošanai;

1.6. to dzīvnieku sarakstu, kurus audzē izmantošanai procedūrās;

1.7. izmēģinājuma projekta izvērtēšanas kārtību;

1.8. prasības izmēģinājumu dzīvnieku audzētāja, piegādātāja un lietotāja telpām, iekārtām, inventāram, aprīkojumam;

1.9. prasības izmēģinājumu dzīvnieku audzētāja, piegādātāja un lietotāja darbiniekiem;

1.10. prasības dzīvnieku labturības struktūrai un struktūras uzdevumus;

1.11. izmēģinājumu dzīvnieku nogalināšanas metodes;

1.12. kārtību, kādā iesniedzami dokumenti izmēģinājuma projekta atļaujas saņemšanai;

1.13. prasības procedūru smaguma klasifikācijai;

1.14. prasības atkārtotai izmēģinājumu dzīvnieku izmantošanai procedūrā;

1.15. informācijas reģistrēšanas, apkopošanas un pārskatu iesniegšanas, kā arī dokumentācijas glabāšanas kārtību;

1.16. kārtību, kādā savvaļā sagūstītos dzīvniekus, primātus, kas nav cilvēku ģints primātus, un apdraudēto dzīvnieku sugu dzīvniekus izmanto procedūrās.

2. Noteikumos lietoti šādi termini:

2.1. uzņēmums – stacionāras vai pārvietojamas iekārtas, ēkas, ēku grupas vai citas telpas, arī vieta, kas nav pilnībā norobežota vai nosegta;

2.2. pašuzturoša kolonija – primātu, kas nav cilvēku ģints primātu, kolonija, kurus audzē kolonijā vai izmanto no citām kolonijām un kuri tiek turēti tā, lai pieradinātu pie cilvēkiem, bet nevis savvaļā sagūstīti dzīvnieki;

2.3. lauka pētījumi – pētījumi, kas tiek veikti izmēģinājuma projekta laikā ārpus uzņēmuma telpām;

2.4. dzīvnieku labturības struktūra – konsultatīva institūcija, kuras darbības mērķis ir sniegt izmēģinājumu dzīvnieku audzētājam, piegādātājam un lietotājam ieteikumus izmēģinājumu dzīvnieku labturības un aizsardzības jomā.

3. Noteikumus piemēro gadījumos, kad dzīvniekus izmanto vai paredz izmantot procedūrās (tostarp sāpju, ciešanu vai ilgstoša kaitējuma novēršanai, izmantojot anestēziju, atsāpināšanu vai citas metodes) vai kad tos īpaši audzē, lai to orgānus vai audus varētu izmantot zinātniskiem mērķiem, līdz tos nogalina, izmitina jaunā mājvietā, palaiž brīvībā piemērotā dzīvotnē vai atdod atpakaļ sugai atbilstošā audzēšanas sistēmā.

4. Noteikumi attiecas uz:

4.1. dzīviem mugurkaulniekiem, kas nav cilvēki, tostarp:

4.1.1. kāpurveidīgām formām, kas barojas patstāvīgi;

4.1.2. zīdītāju augļa formām to normālas attīstības pēdējā trešdaļā;

4.2. dzīviem galvkājiem;

4.3. tādu izmēģinājumu dzīvnieku izmantošanu procedūrā, kuri vēl nav sasnieguši šo noteikumu 4.1.1. vai 4.1.2.apakšpunktā minēto attīstības stadiju, ja dzīvniekam ļauj nodzīvot ilgāk par šo noteikumu 4.1.1. vai 4.1.2.apakšpunktā minēto attīstības stadiju un veikto procedūru dēļ dzīvnieks var just sāpes, ciešanas, diskomfortu vai ilgstošu kaitējumu, kad tas sasniedzis minēto attīstības stadiju.

5. Noteikumi neattiecas uz:

5.1. neeksperimentālo lauksaimniecību;

5.2. neeksperimentālo veterinārmedicīnisko praksi;

5.3. veterināro zāļu klīnisko izpēti, kas nepieciešama veterināro zāļu reģistrācijai;

5.4. atzītām lopkopības darbībām;

5.5. praktiskām darbībām, kuru galvenais mērķis ir dzīvnieku identifikācija;

5.6. praktiskām darbībām, kas neizraisa sāpes, ciešanas, diskomfortu vai ilgstošu kaitējumu, kurš līdzvērtīgs vismaz adatas ievadīšanai atbilstoši labai veterinārmedicīniskai praksei.

6. Dzīvniekus, kas pieder pie apdraudētajām sugām, kuras minētas Padomes 1996.gada 9.decembra Regulas (EK) Nr.[338/97](http://eur-lex.europa.eu/LexUriServ/LexUriServ.do?uri=CONSLEG:1997R0338:20090610:LV:HTML) par savvaļas dzīvnieku un augu sugu aizsardzību, reglamentējot to tirdzniecību, (turpmāk – Regula Nr.338/97) A pielikumā un uz kuriem neattiecas šīs regulas 7.panta 1.punktā noteiktais, Pārtikas un veterinārais dienests (turpmāk – dienests) var atļaut izmantot procedūrās, kas atbilst šādiem nosacījumiem:

6.1. procedūrai ir viens no šādiem mērķiem:

6.1.1. praktisks vai lietišķs pētījums, kura nolūks ir nepieļaut, novērst, diagnosticēt vai ārstēt cilvēku un dzīvnieku vai augu slimības, veselības traucējumus vai citas anomālijas vai to izraisīto ietekmi;

6.1.2. praktisks vai lietišķs pētījums, kura nolūks ir zāļu, pārtikas, barības un citu vielu vai produktu izstrāde, ražošana vai kvalitātes, efektivitātes un drošības pārbaude;

6.1.3. pētījums dzīvnieku sugas saglabāšanai;

6.2. ir zinātnisks pamatojums tam, ka procedūras mērķi nav iespējams sasniegt, izmantojot sugas, kas nav minētas Regulas Nr.338/97 A pielikumā.

7. Primātus, kas nav cilvēku ģints primāti (izņemot šo noteikumu 8.punktā minētos), dienests var atļaut izmantot procedūrās, kas atbilst šādiem nosacījumiem:

7.1. procedūrai ir viens no šādiem mērķiem:

7.1.1. praktisks vai lietišķs pētījums, kura nolūks ir nepieļaut, novērst, diagnosticēt vai ārstēt cilvēku un dzīvnieku vai augu slimības, veselības traucējumus vai citas anomālijas vai to izraisīto ietekmi, un šo procedūru veic novājinošu vai potenciāli dzīvību apdraudošu cilvēka slimību novēršanai, profilaksei, diagnosticēšanai vai ārstēšanai;

7.1.2. praktisks vai lietišķs pētījums, kura nolūks ir zāļu, pārtikas, barības un citu vielu vai produktu izstrāde, ražošana vai kvalitātes, efektivitātes un drošības pārbaude, un šo procedūru veic novājinošu vai potenciāli dzīvību apdraudošu cilvēka slimību novēršanai, profilaksei, diagnosticēšanai vai ārstēšanai;

7.1.3. pamatpētījums;

7.1.4. pētījums dzīvnieku sugas saglabāšanai;

7.2. ir zinātnisks pamatojums tam, ka procedūras mērķi nav iespējams sasniegt, izmantojot citas sugas, nevis primātus, kas nav cilvēku ģints primāti.

8. Primātus, kuri nav cilvēku ģints primāti, kuri ir minēti Regulas Nr.338/97 A pielikumā un uz kuriem neattiecas šīs regulas 7.panta 1.punktā noteiktais, dienests var atļaut izmantot procedūrās, kas atbilst šādiem nosacījumiem:

8.1. procedūrai ir viens no šādiem mērķiem:

8.1.1. praktisks vai lietišķs pētījums, kura nolūks ir nepieļaut, novērst, diagnosticēt vai ārstēt cilvēku un dzīvnieku vai augu slimības, veselības traucējumus vai citas anomālijas vai to izraisīto ietekmi, un šo procedūru veic novājinošu vai potenciāli dzīvību apdraudošu cilvēka slimību novēršanai, profilaksei, diagnosticēšanai vai ārstēšanai;

8.1.2. praktisks vai lietišķs pētījums, kura nolūks ir zāļu, pārtikas, barības un citu vielu vai produktu izstrāde, ražošana vai kvalitātes, efektivitātes un drošības pārbaude, un šo procedūru veic novājinošu vai potenciāli dzīvību apdraudošu cilvēka slimību novēršanai, profilaksei, diagnosticēšanai vai ārstēšanai;

8.1.3. pētījums dzīvnieku sugas saglabāšanai;

8.2. ir zinātnisks pamatojums tam, ka procedūras mērķi nav iespējams sasniegt, izmantojot citas sugas, nevis primātus, kas nav cilvēku ģints primāti, un sugas, kas nav minētas Regulas Nr.338/97 A pielikumā.

9. Dzīvniekus, kas sagūstīti savvaļā, dienests var atļaut izmantot procedūrās, ja ir zinātnisks pamatojums tam, ka procedūras mērķi nevar sasniegt, izmantojot tādu dzīvnieku, kas audzēts izmantošanai procedūrā.

10. Dienests var atļaut izmantot procedūrās cilvēkveidīgos pērtiķus, ja dienestam ir zinātniski pamatots iemesls uzskatīt, ka ir būtiski primātus, kas nav cilvēku ģints primātus, izmantot šo noteikumu 7.1.1.apakšpunktā minētajam mērķim attiecībā uz cilvēkiem, bet, ja šādas izmantošanas nolūks nav novājinošu vai potenciāli dzīvību apdraudošu cilvēka slimību novēršana, profilakse, diagnosticēšana vai ārstēšana, dienests atļauj šādu izmantošanu, ja attiecīgo mērķi nevar sasniegt, izmantojot sugas, kuras nav primāti, kas nav cilvēku ģints primātus.

11. Ja dienestam ir pietiekams pamats uzskatīt, ka manipulācijai ir būtiska nozīme sugas saglabāšanā vai saistībā ar neparedzētu dzīvību apdraudošas vai novājinošas cilvēka slimības uzliesmojumu, dienests atļauj cilvēkveidīgos pērtiķus izmantot procedūrās, kuru mērķis ir noteikts Dzīvnieku aizsardzības likuma 25.panta 2. punkta „a” apakšpunktā, kā arī 3. un 5.punktā, ja procedūras mērķi nevar sasniegt, izmantojot citas sugas, kas nav cilvēkveidīgie pērtiķi, vai alternatīvas metodes. Atsauce uz Dzīvnieku aizsardzības likuma 25.panta 2.punkta „a” apakšpunktu neietver atsauci uz dzīvniekiem un augiem.

12. Ja ir zinātniski pamatots iemesls tam, ka nepieciešams veikt procedūru, kura saistīta ar stiprām sāpēm, ciešanām vai diskomfortu, kas var būt ilgstošs un nevar tikt samazināts, dienests izņēmuma kārtā var atļaut šādu procedūru. Dienests var izlemt neļaut šādā procedūrā izmantot primātus, kas nav cilvēku ģints primāti.

13. Procedūras drīkst veikt ar:

13.1. izmēģinājumu dzīvniekiem, kas iegūti no reģistrēta izmēģinājumu dzīvnieku audzētāja un piegādātāja;

13.2. šo noteikumu 1.pielikumā minētajiem dzīvniekiem, ja to audzēšanas mērķis ir izmantošana procedūrā;

13.3. šo noteikumu 2.pielikumā minētajiem primātiem, kas nav cilvēku ģints primāti, ja tie ir nebrīvē audzētu primātu pēcteči vai ja tos ņem no pašuzturošām kolonijām, sākot ar šo noteikumu 2.pielikumā noteikto datumu;

14. Dienests atļauj izmēģinājuma projektā izmantot dzīvniekus, kas nav minēti šo noteikumu 13.2. un 13.3.apakšpunktā, ja tam ir zinātnisks pamatojums.

15. Dienests paziņo Eiropas Komisijai par procedūru, kura tiek plānota atbilstoši šo noteikumu 7. un 8.punktā minētajām prasībām un kura saistīta ar stiprām sāpēm, ciešanām vai diskomfortu, kas var būt ilgstošs un nevar tikt samazināts.

16. Izmēģinājumu dzīvnieku audzētājam, kas audzē primātus, kas nav cilvēku ģints primāti, ir izstrādāta stratēģija, lai palielinātu to dzīvnieku proporciju, kas ir nebrīvē audzētu primātu, kas nav cilvēku ģints primātu, pēcteči.

17. Procedūras drīkst veikt tikai izmēģinājumu dzīvnieka lietotāja uzņēmumā.

18. Procedūras drīkst veikt tikai saistībā ar izmēģinājuma projektu.

19. Dienests uzraudzības objektu reģistrā izveido un uztur izmēģinājumu dzīvnieku audzētāju, piegādātāju un lietotāju sarakstu (turpmāk – saraksts).

20. Sarakstā iekļauj šo noteikumu 21.1.apakšpunktā minētajā iesniegumā norādīto informāciju un nodrošina saraksta publisku pieejamību saskaņā ar Fizisko personu datu aizsardzības likumā noteiktajām prasībām.

**II. Izmēģinājumu dzīvnieku audzētāja, piegādātāja un lietotāja reģistrācijas un tās anulēšanas kārtība**

21. Pirms sākt izmēģinājuma dzīvnieku audzēšanu, piegādāšanu un lietošanu, izmēģinājumu dzīvnieku audzētājs, piegādātājs vai lietotājs dienestā iesniedz:

21.1. iesniegumu izmēģinājumu dzīvnieku audzētāja, piegādātāja vai lietotāja reģistrācijai (3.pielikums);

21.2. izmēģinājumu dzīvnieku audzētājam, piegādātājam vai lietotājam paredzētās telpas vai teritorijas nomas līguma kopiju un apsaimniekotāja rakstisku atļauju darbībām ar izmēģinājumu dzīvniekiem, ja telpa vai teritorija nav izmēģinājumu dzīvnieku audzētāja, piegādātāja vai lietotāja īpašums.

22. Dienests 10 darbdienu laikā pēc šo noteikumu 21.punktā minētā iesnieguma un tam pievienoto dokumentu saņemšanas pārbauda izmēģinājumu dzīvnieku audzētāja, piegādātāja un lietotāja atbilstību šo noteikumu III nodaļā noteiktajām prasībām, pēc pārbaudes pieņemot vienu no šādiem lēmumiem:

22.1. reģistrēt izmēģinājumu dzīvnieku audzētāju, piegādātāju vai lietotāju;

22.2. atteikt reģistrēt izmēģinājumu dzīvnieku audzētāju, piegādātāju vai lietotāju.

23. Dienests trīs darbdienu laikā pēc pārbaudes pieņemto lēmumu rakstiski paziņo izmēģinājumu dzīvnieku audzētājam, piegādātājam vai lietotājam.

24. Ja pieņemts lēmums reģistrēt izmēģinājumu dzīvnieku audzētāju, piegādātāju vai lietotāju, dienests to iekļauj sarakstā trīs darbdienu laikā pēc lēmuma pieņemšanas.

25. Ja izmēģinājumu dzīvnieka lietotājs savās telpās audzē izmēģinājumu dzīvniekus izmantošanai procedūrā, tas nodrošina arī izmēģinājumu dzīvnieku audzētājam šo noteikumu III nodaļā noteikto prasību izpildi, bet dienests to reģistrē tikai kā izmēģinājumu dzīvnieku lietotāju.

26. Izmēģinājumu dzīvnieku audzētājs, piegādātājs vai lietotājs 10 darbdienu laikā pēc izmaiņu rašanās rakstiski iesniedz dienestā iesniegumu, kurā norāda attiecīgo informāciju:

26.1. ja mainījusies šo noteikumu 21.1.apakšpunktā minētā iesnieguma 1., 2., 3., 4. vai 5.punktā norādītā informācija;

26.2. ja notiek tādas būtiskas izmaiņas uzņēmumā vai darbībā, kas varētu negatīvi ietekmēt izmēģinājumu dzīvnieku labturību;

26.3. par izmēģinājumu dzīvnieku audzētāja, piegādātāja vai lietotāja darbības pārtraukšanu vai reorganizāciju, vai pārreģistrāciju.

27. Dienests 10 darbdienu laikā izvērtē šo noteikumu 26.punktā minēto iesniegumu, pārbauda, vai izmēģinājumu dzīvnieku audzētājs, piegādātājs un lietotājs atbilst šo noteikumu III nodaļā noteiktajām prasībām, un:

27.1. pieņem vienu no šādiem lēmumiem:

27.1.2. izdarīt nepieciešamās izmaiņas sarakstā;

27.1.2. anulēt izmēģinājumu dzīvnieku audzētāja, piegādātāja vai lietotāja reģistrāciju;

27.2. trīs darbdienu laikā rakstiski paziņo izmēģinājumu dzīvnieku audzētājam, piegādātājam vai lietotājam pieņemto lēmumu un izdara attiecīgās izmaiņas sarakstā.

28. Ja dienests konstatē, ka izmēģinājumu dzīvnieku audzētājs, piegādātājs un lietotājs neatbilst šo noteikumu III nodaļā noteiktajām prasībām, tas nosaka termiņu neatbilstību novēršanai Veterinārmedicīnas likuma XII nodaļā noteiktajā kārtībā.

29. Dienests pieņem lēmumu par izmēģinājumu dzīvnieku audzētāja, piegādātāja un lietotāja reģistrācijas anulēšanu, ja dzīvnieku audzētājs, piegādātājs un lietotājs nav novērsis neatbilstības dienesta noteiktajā termiņā.

30. Dienests trīs darbdienu laikā rakstiski paziņo dzīvnieku audzētājam, piegādātājam un lietotājam pieņemto lēmumu par reģistrācijas anulēšanu un izslēdz attiecīgo dzīvnieka audzētāju, piegādātāju vai lietotāju no saraksta.

31. Izmēģinājumu dzīvnieku audzētāja, piegādātāja un lietotāja reģistrācijas anulēšanas gadījumā nav atļaujama negatīva uzņēmumā mītošo izmēģinājuma dzīvnieku labturības ietekmēšana. Dzīvnieku audzētājs, piegādātājs un lietotājs ar izmēģinājumu dzīvniekiem rīkojas atbilstoši dienesta norādījumiem.

**III. Prasības izmēģinājumu dzīvnieku audzētājam, piegādātājam un lietotājam, prasības telpām, iekārtām, inventāram, aprīkojumam, labturības prasības izmēģinājumu dzīvnieku iegūšanai, audzēšanai, turēšanai, kopšanai, piegādei, izmantošanai un prasības darbiniekiem**

32. Izmēģinājumu dzīvnieku audzētājam, piegādātājam un lietotājam attiecībā uz izmēģinājumu dzīvnieka kopšanu un izmitināšanu ir pienākums nodrošināt:

32.1. mitekli, vidi, barību, ūdeni un kopšanu, kas ir piemērota tā veselībai un labsajūtai;

32.2. fizioloģisko un etoloģisko vajadzību minimālu apmierināšanu, nepieļaujot dzīvnieku nekontrolētu vairošanos, ja vien tas nav paredzēts izmēģinājuma projektā.

33. Izmēģinājumu dzīvnieka audzēšanas, turēšanas vai izmantošanas vides apstākļus atbilstoši šo noteikumu 4.pielikuma II nodaļā noteiktajām prasībām izmēģinājumu dzīvnieku audzētāja, piegādātāja vai lietotāja atbildīgais darbinieks pārbauda katru dienu un iegūtos datus reģistrē.

34. Šo noteikumu 33.punktā minētos datus glabā vismaz piecus gadus un pēc pieprasījuma uzrāda dienestam.

35. Izmēģinājumu dzīvnieku audzētāja, piegādātāja vai lietotāja atbildīgais darbinieks pēc iespējas drīz novērš konstatētos trūkumus vai izmēģinājumu dzīvniekam konstatētās sāpes, ciešanas, diskomfortu vai ilgstošu kaitējumu, no kura iespējams izvairīties.

36. Izmēģinājumu dzīvnieku transportē atbilstoši prasībām, kas noteiktas Padomes 2004.gada 22.decemra Regulā Nr.1/2005, par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr.1255/97.

37. Izmēģinājumu dzīvnieku audzētājam, piegādātājam un lietotājam ir pienākums nodrošināt telpas, iekārtas, aprīkojumu un labturības prasības izmēģinājumu dzīvnieku turēšanai, izmantošanai, aprūpei atbilstoši šo noteikumu 4.pielikumā noteiktajām prasībām.

38. Izmēģinājumu dzīvnieku audzētāja, piegādātāja vai lietotāja iekārtas un aprīkojums ir piemērots izmēģinājumu dzīvnieka sugai un procedūrai. To plānojums, konstrukcija un darbība nodrošina efektīvu procedūras veikšanu, lai iegūtu konsekventus rezultātus, procedūrā izmantojot minimālu dzīvnieku skaitu un pēc iespējas samazinot tiem nodarītās sāpes, ciešanas, diskomfortu vai ilgstošu kaitējumu.

39. Izmēģinājumu dzīvnieku audzētājam, piegādātājam un lietotājam ir darbinieki, kuri veic kādu no šādām darbībām:

39.1. procedūras ar izmēģinājumu dzīvniekiem;

39.2. procedūru un izmēģinājumu projektu plānošanu;

39.3. izmēģinājumu dzīvnieku kopšanu;

39.4. izmēģinājumu dzīvnieku nogalināšanu.

40. Izmēģinājumu dzīvnieku audzētājs, piegādātājs un lietotājs norīko atbildīgo personu, kas:

40.1. pārrauga audzējamo, turamo vai izmantojamo izmēģinājumu dzīvnieku labturību un kopšanu;

40.2. nodrošina, ka darbiniekiem, kas nodarbojas ar izmēģinājumu dzīvniekiem, ir pieejama informācija par izmitināto dzīvnieku sugu;

40.3. nodrošina, ka darbinieki ir atbilstoši izglītoti, kompetenti un nepārtraukti apmācīti, un tos uzrauga, līdz tie ir pierādījuši, ka viņiem ir prasītā kompetence.

41. Par izmēģinājumu projektiem atbildīgā persona ir tiesīga pildīt šo noteikumu 40.punktā minētos pienākumus, ja tā ir saņēmusi atļauju šo noteikumu IX nodaļā noteiktajā kārtībā.

42. Šo noteikumu 39.punktā minētie darbinieki ir apguvuši minimālās prasības par izmēģinājumu dzīvnieka labturību šādās jomās:

42.1. spēkā esošie normatīvie akti par zinātniskiem mērķiem izmantojamo dzīvnieku aizsardzību, tai skaitā par to iegādi, audzēšanu, kopšanu un izmantošanu zinātniskiem mērķiem;

42.2. ētika saistībā ar cilvēku un dzīvnieku attiecībām, dzīvības vērtība un argumenti par labu vai par sliktu dzīvnieku izmantošanai zinātniskiem mērķiem;

42.3. bioloģijas pamatelementi un konkrētām sugām raksturīgi bioloģijas elementi saistībā ar anatomiju, fizioloģiskajām īpatnībām, vaislu, ģenētiku un gēnu pārveidi;

42.4. dzīvnieku uzvedība, audzēšana un vides dažādošana;

42.5. attiecīgos gadījumos – sugām pielāgotas apiešanās metodes un procedūras;

42.6. dzīvnieku veselības pārvaldība un higiēna;

42.7. izpratne par konkrētām laboratorijas dzīvnieku sugām raksturīgu diskomfortu, sāpēm un ciešanām;

42.8. anestēzija, sāpju mazināšanas metodes un izmēģinājumu dzīvnieku nogalināšana;

42.9. humānu mērķa parametru izmantošana;

42.10. aizstāšanas, samazināšanas un pilnveides prasība;

42.11. attiecīgos gadījumos – procedūru un izmēģinājumu projektu plānošana.

43. Šo noteikumu 39.punktā minētie darbinieki ar parakstu apliecina, ka ir apguvuši šo noteikumu 42.punktā noteiktās minimālās prasības par izmēģinājumu dzīvnieka labturību atbilstošajā jomā.

44. Par vispārīgo izmēģinājuma projekta īstenošanu atbildīgā persona atbilstoši dienesta izsniegtajai izmēģinājuma projekta atļaujai dzīvnieka izmantošanai procedūrā nodrošina, ka:

44.1. aptur nevajadzīgas sāpes, ciešanas, diskomfortu vai ilgstošu kaitējumu, ko izmēģinājumu dzīvniekam sagādā jebkura procedūra;

44.2. izmēģinājuma projektu īsteno tikai saskaņā ar izsniegto izmēģinājuma projekta atļauju dzīvnieka izmantošanai procedūrā un, ja netiek ievēroti nosacījumi, veic un dokumentē attiecīgus pasākumus atbilstības panākšanai.

45. Izmēģinājumu dzīvnieku audzētājs, piegādātājs un lietotājs nodarbina praktizējošu veterinārārstu, kam ir profesionāla pieredze darbā ar laboratorijas dzīvniekiem.

46. Dzīvniekus savvaļā sagūsta vienīgi kompetentas personas, izmantojot metodes, kas dzīvniekiem nesagādā sāpes, ciešanas, diskomfortu vai ilgstošu kaitējumu, no kura iespējams izvairīties. Ja gūstīšanas laikā vai pēc tam atklājas, ka savvaļas dzīvnieks ir savainots vai nevesels, to izmeklē praktizējošs veterinārārsts vai cita kompetenta persona, un tiek veikti pasākumi, lai mazinātu dzīvnieka ciešanas.

**IV. Procedūras un to smaguma klasifikācija**

47. Par izmēģinājuma projektu atbildīgā persona vai cita tās uzraudzībā esoša persona procedūras veic:

47.1. izmēģinājumu dzīvnieka lietotāja uzņēmuma telpās;

47.2. ārpus izmēģinājumu dzīvnieka lietotāja uzņēmuma telpām, ja tam ir zinātnisks pamatojums.

48. Procedūras drīkst veikt tikai saistībā ar izmēģinājuma projektu, un tās klasificē pēc to smaguma pakāpes šādās grupās:

48.1. neatgriezeniskas;

48.2. vieglas;

48.3. mērenas;

48.4. smagas.

49. Procedūru pēc tās smaguma klasificē attiecīgā grupā atbilstoši šo noteikumu 5.pielikumā minētajiem kritērijiem.

50. Procedūrās, kas saistītas ar nopietniem ievainojumiem un var izraisīt stipras sāpes, izmēģinājumu dzīvniekam nodrošina anestēziju.

51. Procedūrās izmēģinājumu dzīvniekam nodrošina vispārējo vai vietējo anestēziju, izmantojot pretsāpju līdzekļus vai citu piemērotu metodi un nodrošinot, ka izmēģinājumu dzīvniekam sāpes, ciešanas un diskomforts tiek samazināti līdz minimumam, ja:

51.1. anestēzija izmēģinājumu dzīvnieku netraumē vairāk kā procedūra;

51.2. anestēzija nav pretrunā ar izmēģinājuma mērķi.

52. Ja nav veikta pietiekama anestēzija vai atsāpināšana, izmēģinājuma dzīvniekam nedod zāles, kas tam neļauj vai traucē izrādīt sāpes. Lietotājs sniedz dienestam zinātnisku pamatojumu un datus par anestēzijas vai atsāpināšanas režīmu.

53. Dzīvniekam, kas var just sāpes pēc anestēzijas iedarbības beigām, lieto profilaktisku vai pēcoperācijas atsāpināšanu vai izmanto citu piemērotu sāpju mazināšanas metodi, ja vien tas ir savienojams ar procedūras mērķi.

54. Tiklīdz ir sasniegts procedūras mērķis, tiek veiktas attiecīgas darbības, lai samazinātu dzīvnieka ciešanas.

55. Pēc iespējas izvairās no nāves kā procedūras mērķa parametra. To aizstāj ar agrīniem un humāniem mērķa parametriem, bet, ja procedūras mērķis ir nāve un nav iespējams izvairīties no nāves kā mērķa parametra, procedūru plāno tā, lai:

55.1. nobeigtos pēc iespējas mazāk dzīvnieku;

55.2. pēc iespējas samazinātu dzīvnieka ciešanu ilgumu, intensitāti un pēc iespējas nodrošinātu nesāpīgu nāvi.

**V. Prasības atkārtotai izmēģinājumu dzīvnieku izmantošanai procedūrā**

56. Procedūrā izmanto izmēģinājumu dzīvnieku, ar kuru iepriekš nav veiktas procedūras.

57. Izmēģinājumu dzīvnieku, ar kuru iepriekš veiktas procedūras, jaunā procedūrā atļauts izmantot tikai tad, ja:

57.1. iepriekšējās procedūras faktiskais smagums bija klasificēts kā viegls vai mērens;

57.2. ir pierādīts, ka izmēģinājumu dzīvnieka vispārējais veselības un labsajūtas stāvoklis ir pilnībā atjaunojies;

57.3. nākamā procedūra ir klasificēta kā viegla, mērena vai neatgriezeniska;

57.4. par to lēmumu ir pieņēmis praktizējošs veterinārārsts ar īpašām zināšanām laboratorijas dzīvnieku medicīnā (turpmāk – veterinārārsts), ņemot vērā katra izmēģinājumu dzīvnieka iepriekšējo procedūru pieredzi.

58. Atkāpjoties no šo noteikumu 57.1.apakšpunktā minētajiem kritērijiem, pēc tam kad veterinārārsts ir izmeklējis izmēģinājumu dzīvnieku, dienests var atļaut izmēģinājuma dzīvnieka lietotājam atkārtoti izmantot šo izmēģinājumu dzīvnieku procedūrā, ja dzīvnieks pēc paveiktās procedūras, kas rada ievērojamas sāpes, diskomfortu vai līdzīgas ciešanas, nav izmantots vairāk kā vienu reizi.

59. Procedūru uzskata par pabeigtu, kad vairs nav jāveic nekādi novērojumi par šo procedūru vai – attiecībā uz jaunām ģenētiski modificētu dzīvnieku līnijām – kad pēcnācējiem vairs netiek novērotas sāpes, ciešanas, diskomforts vai ilgstošs kaitējums vai tiem vairs nevajadzētu just sāpes, ciešanas, diskomfortu vai ilgstošu kaitējumu, kurš līdzinās tam, ko izraisa adatas ievadīšana, vai ir stiprāks par to.

60. Procedūras beigās veterinārārsts lemj par to, vai izmēģinājuma dzīvnieks ir atstājams dzīvs. Izmēģinājuma dzīvnieku nogalina, ja uzskata, ka tas varētu turpināt just mērenas vai stipras sāpes, ciešanas, diskomfortu vai ilgstošu kaitējumu.

61. Ja izmēģinājumu dzīvnieku atstāj dzīvu, tad tam jāsaņem veselības stāvoklim atbilstoša kopšana un izmitināšana.

**VI. Izmēģinājumu dzīvnieku nogalināšanas metodes**

62. Izmēģinājumu dzīvniekus nogalina izmēģinājumu dzīvnieku audzētāja, piegādātāja vai lietotāja uzņēmumā praktizējošs veterinārārsts vai darbinieks, kas ir apmācīts veikt šo noteikumu 39.4.apakšpunktā minēto darbību.

63. Lauka pētījumos izmēģinājumu dzīvnieku var nogalināt ārpus uzņēmuma praktizējošs veterinārārsts vai atbilstoši apmācīts darbinieks.

64. To izmēģinājumu dzīvnieku nogalināšanai, kuri minēti šo noteikumu 6.pielikumā, izmanto šajā pielikumā noteiktu atbilstošu nogalināšanas metodi, izņemot šādos gadījumos:

64.1. ja zinātnisks pamatojums apliecina, ka nogalināšanas metode, ko izvēlējies izmēģinājuma dzīvnieka lietotājs, uzskatāma par vismaz tikpat humānu kā konkrētajam izmēģinājuma dzīvniekam noteiktā nogalināšanas metode;

64.2. ja zinātnisks pamatojums apliecina, ka procedūras mērķi nevar sasniegt, izmantojot konkrētajam izmēģinājuma dzīvniekam noteikto nogalināšanas metodi.

65. Šo noteikumu 62., 63. un 64.punktu nepiemēro, ja izmēģinājumu dzīvnieks nogalināms ārkārtas apstākļos dzīvnieka labturības, sabiedrības veselības un sabiedrības drošības aizsardzības, dzīvnieku veselības vai ar vides apsvērumiem saistītu iemeslu dēļ.

66. Nogalinātos izmēģinājuma dzīvniekus iznīcina atbilstoši normatīvajiem aktiem par prasībām tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam.

67. Procedūrā izmantoto izmēģinājumu dzīvnieku vai tādu izmēģinājumu dzīvnieku, kas paredzēts izmantošanai procedūrā, bet nav tajā izmantots, var:

67.1. izmitināt jaunā mājvietā;

67.2. savvaļas dzīvnieku palaist brīvībā tam piemērotā dzīvotnē pēc iespējas tuvāk vietai, kur tas tika noķerts;

67.3. atdot atpakaļ sugai atbilstošā audzēšanas sistēmā.

68. Šo noteikumu 67.punktā minētos gadījumus piemēro, ja:

68.1. to atļauj izmēģinājumu dzīvnieka veselības stāvoklis;

68.2. izmēģinājuma dzīvnieks neapdraud cilvēka vai dzīvnieka veselību, kā arī vidi;

68.3. ir veikti piemēroti pasākumi, lai sargātu dzīvnieka labsajūtu.

69. Ja tiek īstenota šo noteikumu 67.1.apakšpunktā minētā prasība, tad izmēģinājumu dzīvnieku audzētājs, piegādātājs vai lietotājs to dara atbilstoši izstrādātajai jaunu mājvietu programmai, kas nodrošina izmitinātā dzīvnieka socializāciju.

70. Ja savvaļas dzīvnieku plānots palaist brīvībā savā dzīvotnē, tad izmēģinājumu dzīvnieku audzētājs, piegādātājs vai lietotājs pēc nepieciešamības pirms tam īsteno izmēģinājuma dzīvnieka rehabilitācijas programmu.

71. Izmēģinājumā izmantoto izmēģinājumu dzīvnieku aizliegts izmantot pārtikā, izņemot Eiropas Parlamenta un Padomes 2003.gada 22.septembra Regulas (EK) Nr.1831/2003 par dzīvnieku ēdināšanā lietotām piedevām 3.panta 2.punktā minētajā gadījumā.

**VII. Prasības dzīvnieku labturības struktūrai un struktūras uzdevumi**

72. Katrs izmēģinājumu dzīvnieku audzētājs, piegādātājs un lietotājs izveido dzīvnieku labturības struktūru.

73. Dzīvnieku labturības struktūrā ir persona, kas atbild par izmēģinājumu dzīvnieku labturību un kopšanu. Izmēģinājumu dzīvnieku lietotājam tas ir zinātniskā personāla pārstāvis. Dzīvnieku labturības struktūrā darbojas arī praktizējošs veterinārārsts, kam ir profesionāla pieredze darbā ar laboratorijas dzīvniekiem.

74. Maza apjoma izmēģinājumu dzīvnieku audzētājs, piegādātājs un lietotājs dzīvnieku labturības struktūras uzdevumu izpildi nodrošina, izmantojot citu izmēģinājumu dzīvnieku audzētāja, piegādātāja vai lietotāja izveidoto dzīvnieku labturības struktūru.

75. Dzīvnieku labturības struktūras uzdevumi:

75.1. konsultēt darbiniekus, kas nodarbojas ar izmēģinājumu dzīvniekiem, par jautājumiem, kas ir saistīti ar šo dzīvnieku ieguvi, izmitināšanu, kopšanu un izmantošanu;

75.2. konsultēt darbiniekus par izmēģinājumu dzīvnieka aizstāšanas, samazināšanas un pilnveides prasību piemērošanu un pastāvīgi viņus informēt par tehnikas un zinātnes atziņām saistībā ar minētās prasības piemērošanu;

75.3. konsultēt par jaunas mājvietas atrašanas programmām, arī par jaunā mājvietā izmitināmo izmēģinājuma dzīvnieka pienācīgu socializāciju, un nodrošināt informācijas apmaiņu ar citiem izmēģinājumu dzīvnieku lietotājiem un audzētājiem šajā jomā;

75.4. ieviest un pārskatīt iekšējos darbības procesus attiecībā uz uzraudzību, ziņošanu un pēckontroli saistībā ar uzņēmumā izmitinātā vai izmantotā izmēģinājumu dzīvnieka labturību;

75.5. kontrolēt izmēģinājumu projektu attīstību un rezultātus, ņemot vērā ietekmi uz izmantotajiem izmēģinājumu dzīvniekiem, nosakot elementus, kas vēl vairāk veicina aizstāšanu, samazināšanu un pilnveidi, un konsultējot par šiem elementiem;

75.6. izmēģinājumu dzīvnieku labturības un aizsardzības jomā konsultēties ar Dzīvnieku aizsardzības ētikas padomi;

75.7. vismaz trīs gadus saglabāt dokumentāciju par dzīvnieku labturības daļas sniegtajām konsultācijām un lēmumiem saistībā ar šīm konsultācijām.

76. Šo noteikumu 75.7.apakšpunktā noteikto dokumentāciju pēc pieprasījuma uzrāda dienestam.

**VIII. Informācijas reģistrēšanas, apkopošanas un pārskatu iesniegšanas, kā arī dokumentācijas glabāšanas kārtība**

77. Izmēģinājumu dzīvnieku audzētājs, piegādātājs un lietotājs glabā dokumentāciju par:

77.1. audzēto, iegūto, piegādāto, procedūrās izmantoto, procedūrās atkārtoti izmantoto, brīvībā palaisto vai jaunā mājvietā izmitināto izmēģinājumu dzīvnieku skaitu un sugu;

77.2. dzīvnieku izcelsmi, vai tie ir audzēti izmantošanai procedūrā;

77.3. dienu, kad dzīvnieki iegūti, piegādāti, palaisti brīvībā vai izmitināti jaunā mājvietā;

77.4. vietu, no kuras dzīvnieki ir iegūti;

77.5. dzīvnieku saņēmēja vārdu un uzvārdu vai nosaukumu un adresi;

77.6. katrā uzņēmumā nobeigušos un nogalināto izmēģinājumu dzīvnieku skaitu un sugu. Attiecībā uz izmēģinājumu dzīvniekiem, kas nobeigušies, norāda nāves cēloni, ja tas ir zināms;

77.7. izmēģinājumu dzīvnieka lietotāji – par izmēģinājuma projektiem, kuros izmēģinājumu dzīvnieki ir izmantoti.

78. Šo noteikumu 77.punktā minēto dokumentāciju glabā vismaz piecus gadus un pēc pieprasījuma uzrāda dienestam.

79. Par katru suni, kaķi un primātu, kas nav cilvēku ģints primāts, izmēģinājumu dzīvnieku audzētājs, piegādātājs un lietotājs glabā šādus datus:

79.1. identitāte;

79.2. dzimšanas vieta un laiks (ja zināms);

79.3. vai dzīvnieks ir audzēts izmantošanai procedūrās;

79.4. par primātiem, izņemot cilvēku ģints primātus, – vai dzīvnieks ir nebrīvē audzētu primātu pēctecis.

80. Katram sunim, kaķim un primātam, kas nav cilvēku ģints primāts, izveido individuālu biogrāfiskās uzskaites kartīti, ko aizpilda, kamēr dzīvnieks tiek turēts Dzīvnieku aizsardzības likuma 25.pantā noteiktajiem mērķiem.

81. Biogrāfiskās uzskaites kartīti izveido dzimšanas brīdī vai iespējami drīz pēc tam un tajā iekļauj būtiskas ziņas par konkrētā dzīvnieka vairošanos, veterināro aprūpi un socializāciju, kā arī par izmēģinājumu projektiem, kuros tas ticis izmantots.

82. Šo noteikumu 79.un 81.punktā minētos datus glabā vismaz trīs gadus pēc dzīvnieka nāves vai izmitināšanas jaunā mājvietā un pēc pieprasījuma uzrāda dienestam.

83. Ja dzīvnieks tiek izmitināts jaunā mājvietā, kopā ar dzīvnieku nosūta attiecīgo veterinārās aprūpes kartīti, sociālo informāciju no individuālās biogrāfiskās uzskaites kartītes un mājas (istabas) dzīvnieka pasi vai vakcinācijas apliecību.

84. Suni, kaķi vai primātu, kas nav cilvēku ģints primāts, izmantojot pēc iespējas nesāpīgāku paņēmienu, apzīmē ar pastāvīgu individuālu pazīšanas zīmi. Iezīmēšanu izdara līdz dzīvnieka atšķiršanai no mātes.

85. Ja suni, kaķi vai primātu, kas nav cilvēku ģints primāts, pirms atšķiršanas no mātes pārved no viena audzētāja, piegādātāja vai lietotāja pie cita un ja nav lietderīgi to iepriekš iezīmēt, saņēmējam ir jāglabā dokumentācija, kur īpaši ir norādīta māte, līdz dzīvnieks tiek attiecīgi iezīmēts.

86. Ja izmēģinājumu dzīvnieku audzētājs, piegādātājs vai lietotājs saņem no mātes atšķirtu suni, kaķi vai primātu, kas nav cilvēku ģints primāts, tad dzīvnieku, cik vien iespējams drīz, izmantojot pēc iespējas nesāpīgāku paņēmienu, apzīmē ar pastāvīgu pazīšanas zīmi.

87. Izmēģinājumu dzīvnieku audzētājs, piegādātājs vai lietotājs pēc kompetentās iestādes pieprasījuma paziņo iemeslus, kādēļ dzīvnieks nav apzīmēts.

88. Izmēģinājumu dzīvnieka lietotājs visu dokumentāciju, tai skaitā izmēģinājuma projekta atļauju dzīvnieka izmantošanai procedūrā un izmēģinājuma projekta izvērtēšanas iznākumu, glabā vismaz trīs gadus pēc izmēģinājumu projekta atļaujas dzīvnieka izmantošanai procedūrā beigu datuma vai pēc šo noteikumu 105. vai106.punktā minētā termiņa beigām un pēc pieprasījuma uzrāda dienestam.

89. Neskarot šo noteikumu 88.punktu, dokumentāciju par izmēģinājuma projektiem, kuriem veicama retrospektīva izvērtēšana, dienests glabā līdz attiecīgās retrospektīvās izvērtēšanas pabeigšanai.

**IX. Kārtība, kādā par izmēģinājuma projektu atbildīgajai personai izsniedz un anulē izmēģinājuma projekta atļauju**

90. Lai saņemtu izmēģinājuma projekta atļauju, par izmēģinājumu projektu atbildīgā persona dienestā iesniedz:

90.1. iesniegumu, kurā norāda fiziskās personas vārdu, uzvārdu, personas kodu, dzīvesvietas adresi, tālruņa numuru;

90.2. izglītības dokumenta kopiju par vismaz akadēmisko grādu ar izmēģinājuma projektu saistītā jomā;

90.3. Eiropas Laboratorijas dzīvnieku zinātnes asociāciju federācijas dokumenta kopiju, kas apliecina C kategorijas apmācības kursa apgūšanu par izmēģinājumu dzīvnieku labturības prasību ievērošanu.

91. Dienests piecu darbdienu laikā pēc šo noteikumu 90.punktā minētā iesnieguma un tam pievienoto dokumentu saņemšanas un izvērtēšanas pieņem vienu no šādiem lēmumiem:

91.1. izsniegt izmēģinājuma projekta atļauju;

91.2. atteikt izmēģinājuma projekta atļaujas izsniegšanu.

92. Dienests trīs darbdienu laikā rakstiski paziņo par izmēģinājumu projektu atbildīgajai personai pieņemto lēmumu.

93. Ja pieņemts lēmums izsniegt izmēģinājuma projekta atļauju, dienests trīs darbdienu laikā no lēmuma pieņemšanas izsniedz atļauju par izmēģinājuma projektu atbildīgai personai.

94. Dienests pieņem lēmumu anulēt izmēģinājuma projekta atļauju par izmēģinājuma projektu atbildīgai personai, ja pārbaudes laikā konstatē, ka izmēģinājuma projekta īstenošana neatbilst izsniegtajai izmēģinājuma projekta atļaujai par dzīvnieka izmantošanu procedūrā.

95. Dienests trīs darbdienu laikā rakstiski paziņo par izmēģinājuma projektu atbildīgai personai pieņemto lēmumu par izmēģinājuma projekta atļaujas anulēšanu.

**X. Kārtība, kādā izsniedz, groza, atjauno un anulē izmēģinājuma projekta atļauju dzīvnieka izmantošanai procedūrā**

96. Lai īstenotu izmēģinājuma projektu dzīvnieka izmantošanai procedūrā, izmēģinājumu dzīvnieka lietotājs saņem no dienesta izmēģinājuma projekta atļauju dzīvnieka izmantošanai procedūrā.

97. Lai saņemtu izmēģinājuma projekta atļauju dzīvnieka izmantošanai procedūrā, par izmēģinājumu projektiem atbildīgā persona vai par vispārīgo izmēģinājuma projekta īstenošanu atbildīgā persona (turpmāk – iesnieguma iesniedzējs) dienestā iesniedz iesniegumu, kurā norāda:

97.1. izmēģinājumu dzīvnieku lietotāju;

97.2. procedūras norises vietu (vai informāciju par vietu ārpus izmēģinājumu dzīvnieku lietotāja uzņēmuma telpām, kur notiks procedūra);

97.3. par izmēģinājuma projektu atbildīgās personas vārdu, uzvārdu un izsniegtās atļaujas numuru;

97.4. to personu vārdus un uzvārdus, kuras veiks procedūrā minētās darbības;

97.5. par vispārīgo izmēģinājuma projekta īstenošanu atbildīgo personu;

97.6. procedūras sākuma un beigu datumu.

98. Šo noteikumu 97.punktā minētajam iesniegumam pievieno:

98.1. izmēģinājuma projektu, kurā norāda:

98.1.1. izmēģinājuma projekta nosaukumu;

98.1.2. izmēģinājuma projekta procedūru nosaukumu;

98.1.3. izmēģinājuma projekta un procedūras mērķi;

98.1.4. izmēģinājuma projekta un procedūras nepieciešamības pamatojumu un aktualitāti;

98.1.5. paredzamos izmēģinājuma projekta zinātniskos rezultātus un izglītojošo vērtību;

98.1.6. izmēģinājumu dzīvnieku skaitu, sugu, dzīves posmu, izcelsmi, dzimšanas vietu;

98.1.7. izmēģinājumu dzīvnieku izmitināšanas, audzēšanas un kopšanas apstākļus;

98.1.8. izmēģinājumu dzīvnieku izmantošanas pamatojumu un attaisnojamību, kā arī atkārtoti procedūrās izmantojamo dzīvnieku skaitu;

98.1.9. to procedūrās veikto darbību uzskaitījumu un aprakstu, kurām tiks pakļauti izmēģinājumu dzīvnieki;

98.1.10. ierosinātās procedūras smaguma pakāpi;

98.1.11. pierādījumus, kas ietver jau izvērtētās un noraidītās alternatīvās metodes, lai aizstātu, samazinātu un pilnveidotu dzīvnieku izmantošanu procedūrā;

98.1.12. aprakstu, kādi pasākumi veikti, lai izvairītos no procedūru dublēšanās;

98.1.13. pamatojumu izmēģinājumu dzīvnieku ciešanu samazināšanai, novēršanai un atvieglošanai no dzimšanas līdz nāvei;

98.1.14. plānotās anestēzijas, atsāpināšanas un citas sāpju mazināšanas metodes;

98.1.15. pamatojumu anestēzijas, atsāpināšanas un citas sāpju mazināšanas metodes neizmantošanai, ja procedūrā plānots izmēģinājumu dzīvnieku pakļaut ciešanām vai ilgstošām (stiprām) sāpēm;

98.1.16. pamatojumu, ja izmēģinājumu dzīvnieku paredzēts nogalināt, un plānotās nogalināšanas metodes;

98.1.17. pamatojumu izmēģinājumu dzīvnieku atkārtotai izmantošanai procedūrās un kumulatīvās ietekmes izvērtējumu;

98.1.18. stratēģiju (eksperimentālo vai novērojumu) un statistisko plānošanu, lai samazinātu dzīvnieku skaitu, sāpes, ciešanas, stresu un izmēģinājumu projekta ietekmi uz vidi, ja nepieciešams;

98.2. izmēģinājumu projekta netehnisku kopsavilkumu;

98.3. ja izmēģinājuma projektā paredzēts izmantot dzīvniekus, kas nav minēti šo noteikumu 13.2. un 13.3.apakšpunktā, – zinātnisku pamatojumu tam, kāpēc izmēģinājuma projektā nevar izmantot šo noteikumu 13.2. un 13.3.apakšpunktā minētos dzīvniekus.

99. Izmēģinājuma dzīvnieka lietotājs, ievērojot ierobežotas pieejamības informācijas aizsardzību, izmēģinājuma projekta netehniskajā kopsavilkumā norāda:

99.1. informāciju par izmēģinājuma projekta nosaukumu, mērķiem, tostarp par paredzamajiem kaitējumiem izmēģinājumu dzīvniekiem un ieguvumiem, kā arī ziņas par izmantojamo dzīvnieku skaitu un sugu;

99.2. pierādījumus, kas ietver jau izvērtētās un noraidītās alternatīvās metodes, lai aizstātu, samazinātu un pilnveidotu dzīvnieku izmantošanu procedūrā;

99.3. aprakstu par pasākumiem, kas veikti, lai izvairītos no procedūru dublēšanās.

100. Izmēģinājuma projekta netehniskais kopsavilkums ir anonīms, un tajā nav iekļauti izmēģinājuma dzīvnieka lietotāja vai tā darbinieku vārdi vai nosaukumi un adreses.

101. Dienests trīs darbdienu laikā pārbauda, vai iesniegumā norādīta visa šo noteikumu 97.punktā minētā informācija un ir iesniegti visi šo noteikumu 98.punktā minētie dokumenti, un iesnieguma iesniedzējam paziņo:

101.1. par to, ka saņemti visi nepieciešamie dokumenti un iesniegums tiks izskatīts Dzīvnieku aizsardzības likumā noteiktajā termiņā, vai;

101.2. par nepieciešamību piecu darbdienu laikā iesniegt nepieciešamos papildu dokumentus.

102. Ja iesnieguma iesniedzējs šo noteikumu 101.2.apakšpunktā noteiktajā termiņā dienestā neiesniedz nepieciešamos papildu dokumentus, dienests pieņem lēmumu atteikt izmēģinājuma projekta atļaujas dzīvnieka izmantošanai procedūrā izsniegšanu un to trīs darbdienu laikā rakstiski paziņo iesnieguma iesniedzējam.

103. Dienests izsniedz izmēģinājuma projekta atļauju tikai tām procedūrām, kurām ir:

103.1. veikta izmēģinājuma projekta izvērtēšana saskaņā ar šo noteikumu XI nodaļā noteikto un saņemts pozitīvs vērtējums;

103.2. noteikta procedūru smaguma klasifikācija saskaņā ar šo noteikumu IV nodaļā noteikto.

104. Dienests neizsniedz izmēģinājuma projekta atļauju dzīvnieka izmantošanai procedūrā, ja procedūra saistīta ar stiprām sāpēm, ciešanām vai diskomfortu, kas var būt ilgstošs un nevar tikt samazināts, izņemot šo noteikumu 12.punktā minētajā gadījumā.

105. Dienests Dzīvnieku aizsardzības likumā noteiktajā termiņā izvērtē saskaņā ar šo noteikumu 97.punktu iesniegto iesniegumu un šo noteikumu 98.punktā minētos dokumentus un pieņem vienu no šādiem lēmumiem:

105.1. izsniegt izmēģinājuma projekta atļauju dzīvnieka izmantošanai procedūrā;

105.2. atteikt izmēģinājuma projekta atļaujas dzīvnieka izmantošanai procedūrā izsniegšanu.

106. Ja dienests pieņem lēmumu pagarināt Dzīvnieku aizsardzības likumā minēto iesnieguma izskatīšanas termiņu līdz 15 darbdienām, tas rakstiski par to informē iesnieguma iesniedzēju pirms pamattermiņa beigām.

107. Dienests trīs darbdienu laikā rakstiski paziņo iesnieguma iesniedzējam pieņemto lēmumu.

108. Ja pieņemts lēmums izsniegt izmēģinājuma projekta atļauju dzīvnieka izmantošanai procedūrā, dienests trīs darbdienu laikā no lēmuma pieņemšanas iesnieguma iesniedzējam izsniedz atļauju, kurā norāda:

108.1. izmēģinājumu dzīvnieku lietotāju;

108.2. par vispārīgo izmēģinājuma projekta īstenošanu atbildīgo personu un izmēģinājuma projekta atbilstību izsniegtajai izmēģinājuma projekta atļaujai dzīvnieka izmantošanai procedūrā;

108.3. ja nepieciešams – uzņēmumu, kurā izmēģinājuma projekts tiks īstenots;

108.4. īpašus nosacījumus, ja tādi izriet no izmēģinājuma projekta izvērtēšanas, tostarp – vai projekts tiek izvērtēts retrospektīvi;

108.5. atļaujas darbības laiku, kas nav ilgāks par pieciem gadiem.

109. Ja izmēģinājuma projektā ievieš tādas izmaiņas, kas var negatīvi ietekmēt izmēģinājumu dzīvnieku labturību, vai mainījusies informācija, kas dienestam iesniegta saskaņā ar šo noteikumu 97. un 98.punktu, par izmēģinājumu projektu atbildīgā persona vai par vispārīgo izmēģinājuma projekta īstenošanu atbildīgā persona dienestā iesniedz iesniegumu, kurā norāda attiecīgās izmaiņas.

110. Dienests 10 darbdienu laikā izvērtē šo noteikumu 109.punktā minēto iesniegumu un pieņem vienu no šādiem lēmumiem:

110.1. grozīt izmēģinājuma projekta atļauju dzīvnieka izmantošanai procedūrā, ja iesniegumā norādītās izmaiņas nav tieši attiecināmas uz izmēģinājuma projektu (piemēram, par vispārīgo izmēģinājuma projekta īstenošanu atbildīgās personas uzvārda maiņa);

110.2. atjaunot izmēģinājuma projekta atļauju dzīvnieka izmantošanai procedūrā, ja iesniegumā norādītās izmaiņas tieši attiecas uz izmēģinājuma projektu, kā arī var negatīvi ietekmēt izmēģinājumu dzīvnieku labturību un, ja vērtējot izmaiņas šo noteikumu XI nodaļā noteiktajā kārtībā, saņemts pozitīvs vērtējums;

110.3. atteikt izmēģinājuma projekta atļaujas dzīvnieka izmantošanai procedūrā grozīšanu vai atjaunošanu.

111. Dienests trīs darbdienu laikā rakstiski paziņo izmēģinājuma dzīvnieka lietotājam pieņemto lēmumu un, ja pieņemts šo noteikumu 110.1.un 110.2.apakšpunktā minētais lēmums, groza vai atjauno izmēģinājuma projekta atļauju dzīvnieka izmantošanai procedūrā.

112. Ja izmēģinājuma projekta īstenošana neatbilst izsniegtajai izmēģinājuma projekta atļaujai par dzīvnieka izmantošanu procedūrā, dienests pieņem lēmumu anulēt izmēģinājuma projekta atļauju dzīvnieka izmantošanai procedūrā un trīs darbdienu laikā rakstiski paziņo izmēģinājuma dzīvnieka lietotājam pieņemto lēmumu.

113. Ja dienests pieņem lēmumu anulēt izsniegto izmēģinājuma projekta atļauju dzīvnieka izmantošanai procedūrā, nav atļaujama negatīva izmēģinājuma projektā izmantoto vai izmantošanai paredzēto izmēģinājuma dzīvnieku labturības ietekmēšana.

**XI. Izmēģinājuma projekta izvērtēšanas kārtība**

114. Lai izsniegtu izmēģinājuma projekta atļauju dzīvnieka izmantošanai procedūrā, dienests izvērtē izmēģinājuma projektu, nodrošinot izvērtēšanas procesa pārskatāmību.

115. Izmēģinājuma projektu izvērtē tik detalizēti, cik tas ir piemēroti attiecīgajam izmēģinājuma projekta veidam, un izvērtējot pārliecinās par izmēģinājuma projekta atbilstību šādiem kritērijiem:

115.1. izmēģinājuma projekts ir pamatots no zinātnes vai izglītības viedokļa, vai tā īstenošana noteikta normatīvajos aktos par zinātnisko darbību;

115.2. izmēģinājuma projekta mērķi attaisno dzīvnieku izmantošanu;

115.3. izmēģinājuma projekts plānots tā, lai procedūras būtu iespējams veikt, cik vien iespējams, humāni un videi nekaitīgi.

116. Lai izvairītos no procedūru dublēšanās, dienests atzīst citu dalībvalstu datus, kas iegūti, izmantojot atzītas testa metodes, kuras minētas Eiropas Savienības tieši piemērojamos tiesību aktos kā atzītas procedūras, izņemot gadījumos, kad sabiedrības veselības, drošības vai vides aizsardzības nolūkā attiecībā uz šiem datiem jāveic papildu procedūras.

117. Izmēģinājuma projekta izvērtējumā iekļauj:

117.1. izmēģinājuma projekta mērķa izvērtējumu, paredzamos zinātniskos rezultātus un ietekmi uz vidi vai izglītojošo vērtību;

117.2. izvērtējumu par to, kā izmēģinājuma projektā ievērota prasība par aizstāšanu, samazināšanu un pilnveidi;

117.3. procedūru smaguma klasifikācijas izvērtējumu un kategoriju piešķiršanu;

117.4. izmēģinājuma projekta kaitējuma un ieguvumu analīzi, lai izvērtētu, vai kaitējums dzīvniekiem pēc ciešanām, sāpēm un diskomforta ir attaisnojams ar gaidāmo rezultātu, ievērojot ētiskos apsvērumus, un vai tas var dot labumu cilvēkiem, dzīvniekiem vai videi;

117.5. šo noteikumu 52. punktā, 47.2., 57.2., 64.2. un 98.3. apakšpunktā minētā pamatojuma izvērtējumu;

117.6. vai un kad izmēģinājuma projekts būtu izvērtējams retrospektīvi.

118. Dienests izmēģinājuma projekta izvērtēšanā var piesaistīt ekspertus (pētniekus), īpaši ar zināšanām šādās pētījumu jomās:

118.1. pētījumos par alternatīvo metožu ieviešanas, aizstāšanas, samazināšanas un pilnveides iespējām;

118.2. par izmēģinājumu projektu plānošanu, tostarp statistiku, ja nepieciešams;

118.3. par veterinārmedicīnas praksi izmēģinājumu (laboratorijas) dzīvnieku zinātnē vai veterinārmedicīnas praksi savvaļas dzīvnieku zinātnē, ja nepieciešams;

118.4. par dzīvnieku audzēšanu un kopšanu saistībā ar sugu, kuras īpatņus paredzēts izmantot.

119. Projekta izvērtēšanā ievēro intelektuālā īpašuma un komercnoslēpumu aizsardzību.

120. Atbilstoši šo noteikumu 117.6.apakšpunktā noteiktajam dienests retrospektīvi izvērtē visus izmēģinājuma projektus, kuros:

120.1. izmanto primātus, izņemot cilvēku ģints primātus;

120.2. ietvertās procedūras klasificētas kā smagas, saistītas ar stiprām sāpēm, ciešanām vai diskomfortu, kas var būt ilgstošs un nevar tikt samazināts.

121. Par izmēģinājuma projektu atbildīgā persona 30 dienu laikā pēc šo noteikumu 120.punktā minētajiem gadījumiem, beidzoties izmēģinājuma projekta attiecīgajai procedūrai, dienestā iesniedz:

121.1. informāciju, kas skaidro izvirzītā izmēģinājuma projekta mērķi un vai tas tika sasniegts;

121.2. analītisku aprakstu par nodarīto kaitējumu izmēģinājumu dzīvniekam, ja tas atšķiras no iesniegumā minētā, kā arī izmantoto izmēģinājumu dzīvnieku skaitu, sugu un procedūru smagumu;

121.3. informāciju par īstenotajiem elementiem, kas veicinājuši aizstāšanas, samazināšanas un pilnveides prasību īstenošanu.

122. Dienests, pamatojoties uz šo noteikumu 121.punktā minētajiem iesniegtajiem dokumentiem, izmēģinājuma projekta izvērtē retrospektīvi, konstatējot:

122.1. vai tika sasniegti izmēģinājuma projekta mērķi;

122.2. kāds kaitējums tika nodarīts dzīvniekiem, tostarp izmantoto izmēģinājumu dzīvnieku skaitu, sugu un procedūru smagumu;

122.3. elementus, kas veicinājuši aizstāšanas, samazināšanas un pilnveides prasību īstenošanu.

123. Dienests retrospektīvi neizvērtē izmēģinājuma projektus, kuros izmanto tikai tādas procedūras, kas klasificētas kā vieglas vai neatgriezeniskas.

**XII. Uzraudzība un kontrole**

124. Dienests regulāri pārbauda izmēģinājumu dzīvnieku audzētāju, piegādātāju un lietotāju atbilstību šo noteikumu II, III, IV, V, VI un VII nodaļā noteiktajām prasībām.

125. Dienests pielāgo inspekciju biežumu, izvērtējot katra izmēģinājumu dzīvnieku audzētāja, piegādātāja un lietotāja riska analīzi un ņemot vērā:

125.1. izmitināto dzīvnieku skaitu un sugu;

125.2. to, kā izmēģinājumu dzīvnieku audzētājs, piegādātājs vai lietotājs līdz inspekcijai ir pildījis normatīvo aktu prasības zinātniskiem mērķiem izmantojamo dzīvnieku aizsardzības jomā;

125.3. attiecīgā izmēģinājumu dzīvnieku lietotāja īstenoto izmēģinājumu projektu skaitu un veidu;

125.4. jebkuru informāciju, kas varētu liecināt par neatbilstību.

126. Katru gadu pārbauda vismaz vienu trešdaļu izmēģinājumu dzīvnieku lietotāju atbilstoši šo noteikumu 125.punktā minētajai riska analīzei. Taču primātu, izņemot cilvēku ģints primātus, izmēģinājumu dzīvnieku audzētāju, piegādātāju un lietotāju pārbauda vismaz vienu reizi gadā.

127. Daļu no pārbaudēm veic bez iepriekšēja brīdinājuma.

128. Visu pārbaudes dokumentāciju glabā vismaz piecus gadus.

129. Dienests reizi gadā savā tīmekļa vietnē publicē statistiku par:

129.1. izmēģinājumu dzīvnieka izmantošanu procedūrās – to skaitu un sugu;

129.2. procedūru faktisko smagumu;

129.3. procedūrās izmantoto primātu, izņemot cilvēku ģints primātu, izcelsmi un sugu.

130. Dienests savā tīmekļa vietnē publicē atļautā izmēģinājumu projekta netehnisko kopsavilkumu un tā atjauninājumu.

**XIII. Noslēguma jautājumi**

131. Šo noteikumu 4.pielikumā noteiktās prasības sprostiem stājas spēkā 2017.gada 1.janvārī.

132. Izmēģinājumu dzīvnieku audzētājs, piegādātājs un lietotājs, kas reģistrēts dienestā pirms šo noteikumu spēkā stāšanās, saglabā iepriekš piešķirto statusu, ja tas līdz 2013.gada 1.jūlijam iesniedz dienestā iesniegumu saskaņā ar šo noteikumu 3.pielikumu.

133. Izmēģinājumu projekti, kam atļaujas par dzīvnieku izmantošanu procedūrā izsniegtas pirms šo noteikumu spēkā stāšanās, piemērojamas normatīvo aktu prasības par izmēģinājumu dzīvnieku audzētāju, piegādātāju un lietotāju reģistrāciju, kārtību, kādā veicamas darbības ar izmēģinājumu dzīvniekiem, un izmēģinājumu dzīvniekiem nodrošināmām labturības prasībām.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2010.gada 22.septembra Direktīvas Nr.2010/63/ES par zinātniskiem mērķiem izmantojamo dzīvnieku aizsardzību.

Ministru prezidents V.Dombrovskis

Zemkopības ministra p.i. -

veselības ministre I.Circene

2013.01.18. 9:31

A.Mediņa

67027297, Agija.Medina@zm.gov.lv